Η **Περιφέρεια Αχάλ**(τουρκμενικά: Ahal welaýaty, από το περσικό آخال Axāl) είναι μια από τις περιφέρειες του Τουρκμενιστάν. Βρίσκεται στο κεντρονότιο τμήμα της χώρας, και συνορεύει με το Ιράν και το Αφγανιστάν. Καταλαμβάνει έκταση 97.160 τ.χλμ. και έχει πληθυσμό 939.700 κατοίκων (εκτίμηση 2005).

Επισκόπηση
----------

Το 2000, η περιφέρεια Αχάλ αντιπροσώπευε το 14% του πληθυσμού της χώρας, το 11% του συνολικού αριθμού των απασχολουμένων, το 23% της γεωργικής παραγωγής (κατ΄αξία), και το 31% της συνολικής εγχώριας βιομηχανικής παραγωγής.

Η γεωργία του Αχάλ αρδεύεται από το Κανάλι Καρακούμ, το οποίο εκτείνεται σε όλη την διαδρομή της επαρχίας, από τα ανατολικά προς τα δυτικά, ακολουθώντας τα νότια σύνορα του Τουρκμενιστάν. Μια άλλη πηγή νερού είναι ο Ποταμός Τετζέν, που ρέει βόρεια από το Αφγανιστάν στη νοτιοανατολική γωνία της επαρχίας, περνάει μέσα από δύο μεγάλες δεξαμενές νότια της πόλης του Τετζέν. 

Η περιφέρεια είναι γνωστή για τη μάχη του Γκοκ Τεπέ το 1881, και σήμερα είναι ο χώρος ενός νέου επιβλητικού τζαμιού. Επίσης βρίσκεται η υπόγεια θερμή λίμνη Μπαχαρντέν (καρστικό σπήλαιο Κοβ Ατά), τα οποία βρίσκονται δυτικά της Ασγκαμπάτ.

Η πρωτεύουσα της Επαρχίας Αχάλ είναι το Ανάου (ή Αννάου), μια πόλη στις νοτιοανατολικές παρυφές του Ασγκαμπάτ. Άλλες σημαντικές πόλεις είναι το Αμπαντάν (πρώην γνωστό ως Büzmeýin, ρωσικά: Безмеин) βορειοδυτικά του Ασγκαμπάτ και του Τετζέν. Η μεγαλύτερη πόλη του Τουρκμενιστάν, το Ασγκαμπάτ, βρίσκεται εντός της Περιφέρεια Αχάλ, αλλά έχει την ιδιότητα της ειδικής επαρχίας πρωτεύουσας έξω από την επαρχιακή δικαιοδοσία.

Το 2010, υπήρχαν 241 γυμνάσια, στα οποία φοιτούσαν 146 χιλιάδες μαθητές.

Επαρχίες
--------

Η Περιφέρεια Αχάλ διαιρείται διοικητικά σε 9 επαρχίες (*ετραπλάρ,* ενικός *ετράπ*) και 3 πόλεις (*ιλ*), που έχουν καθεστώς ετράπ. Οι αλλαγές ονομάτων από το 1995 εμφανίζονται σε παρενθέσεις:

Τα όρη Κοπέτ Νταγκ στο Αχάλ
* Πόλη Ανάου
* Πόλη Αμπαντάν (πρώην Πόλη Μπιουζμεγίν)
* Πόλη Τετζέν — το καθεστώς ετράπ χορηγήθηκε στις 3 Φεβρουαρίου 2008
* Επαρχία Ακμπουγκντάι (πρώην γνωστή ως επαρχία Γκέβερς)
* Επαρχία Αλτίν Ασίρ — δημιουργήθηκε στις 23 Αυγούστου 2000
* Επαρχία Μπαμπανταϋχάν
* Επαρχία Μπαχαρλί (πρώην Επαρχία Μπέχερντεν)
* Επαρχία Γκιόκντεπε
* Επαρχία Κάκα
* Επαρχία Ντεργουέζε
* Επαρχία Σαράχς
* Επαρχία Τετζέν

Δείτε επίσης
------------

* Κρατήρας αερίου της Νταρβάζα, μια επίμονη φωτιά φυσικού αερίου

Παραπομπές
----------

1. ↑  *Statistical Yearbook of Turkmenistan 2000-2004*, National Institute of State Statistics and Information of Turkmenistan, Ashgabat, 2005.
2. ↑  *Social-economic situation of Turkmenistan in 2000*, National Institute of State Statistics and Information of Turkmenistan, Ashgabat, 2001, pp. 129-130 (Ρωσικά).
3. ↑  Baharden warm lake Αρχειοθετήθηκε 2008-11-21 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty.
 in Kov Ata cave.
4. ↑  Turkmenistan: an official guide Αρχειοθετήθηκε 2011-10-06 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty.

 (downloadable Word file).
5. ↑  «По данным Государственного комитета Туркменистана по статистике». Αρχειοθετήθηκε από το πρωτότυπο στις 21 Μαρτίου 2013. Ανακτήθηκε στις 4 Σεπτεμβρίου 2017.
6. ↑  Ахалский Велаят Αρχειοθετήθηκε 2008-09-13 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty.
7. ↑  Turkmenistan Districts
8. ↑  Halk Maslahaty resolution changing the status of Tejen City Αρχειοθετήθηκε 2009-01-07 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty.
9. ↑  Изменения наименований географических объектов Туркменистана Αρχειοθετήθηκε 2012-08-03 στο Wayback Machine. Rosreestr, 2010.

Εξωτερικοί σύνδεσμοι
--------------------

 Πολυμέσα σχετικά με το θέμα  Ahal Province στο Wikimedia Commons